ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ታይላንዳውያን መንእሰያት ካብ በዓቲ ምውጽኦም እፎይታ ፈጢሩ 11 ሓምለ 2018 ምንጪ ስእሊ, EPA መግለጺ ስእሊ, እቶማ ናይ መወዳእታ ካበቲ በዓቲ ዝወጹ ሰለስተ ታይላንዳዉያን ጠለቕቲ ምስ ሓደ ሓኪም መስርሕ ምውጻእ እቶም ንልዕሊ ክልተ ሰሙን ኣብ ሓደ ብማይ ዘዕለቕለቐ በዓቲ ተዓጊቶም ዝጸንሑ 12 ታይላንዳዊያን ትሕቲ ዕድመ ተጻወትቲ ኩዕሶ እግሪን ኣሰልጣኒኦምን ትማሊ ብዓወት ምስ ተዛዘመ ኣብታ ሃገር ደስታን እፎይታን ሰፊኑ። እቶም ሓሙሽተ ናይ መወዳእታ ትማሊ ሰሉስ`ዮም፡ ድሕሪ 17 መዓልታት ወጺኦም። እቲ ሽግሮምን ሰለስተ መዓልታት ዝወሰደ ንዕኦም ናይ ምውጻእ መስርሕን ኣቓልቦ ምሉእ ዓለም ስሒቡ ነይሩ`ዩ። ሕጂ ዓለም ብምልእታ ምስ ታይላንዳዉያን ብምዃን ነዚ ሓጎስ ትጽምብል ኣላ። ደሃይ ኣጥፊኦም ዝጸንሑ 12 ታይላንዳዉያን መንእሰያትን ኣሰልጣኒኦምን ተረኺቦም እቶም ብኣማኢት ዝቑጸሩ ሰራሕተኛታት ህይወት ኣድሕንን ብደርዘናት ዝቑጸሩ ምኩራት ሓንበስትን ነቲ መስርሕ ብሰሉስ ምሸት ምስ ዛዘምዎ፡ ኣብ ከባቢ`ቲ ኣብ ኣውራጃ ቺያንግ ራይ ዝርከብ ታም ሉዋንግ ተባሂሉ ዝጽዋዕ በዓቲ ብስሓቕ፣ ጣቕዒትን ዓውዓውታን መሊኡ። ሰባት ድማ ካብ ባህሊ ታይላንዳውያን ወጻኢ ናይ ኢድ ሰላምታ ተለዋዊጦም ኢሉ ጋዜጠኛ ቢቢሲ ጆናታን ሄድ። ተቐማጦ ጎረቤት ከተማ ዝኾነት ቺያንግ ራይ ድማ ናብ ከባቢ`ቲ እቶም ዝደሓኑ መንእሰያት ተዓቑቦምሉ ዝነበሩ ሆስፒታል ብምውሓዝ ጥሩምባ መካይኖም ብምንፋሕን ደስታኦም ገሊጾም። እቲ ድራማ ከመይ`ሉ`ዩ ጀሚሩ?
